राज बणाया राजव्यां,भाषा थरपी ज्यान ।
 रोटी-बेटी आपणी,भाषा अर बोवार ।
 राजस्थानी रै साथ में,जनम मरण रो सीर ।
 बिन भाषा रै भायला,कुत्तिया खावै खीर । ।
 पंचायत तो मोकळी,पंच बैठिया मून ।
 भलो बणायो बाप जी,गूंगो राजस्थान ।
 आजादी रै बाद सूं,मून है राजस्थान ।
 राजस्थान सिरमोड है,मायड भाषा मान ।
 बाजर पाकै खेत में,भाषा पाकै हेत ।
 निज भाषा सूं हेत नीं,पर भाषा सूं हेत ।
 निज री भाषा होंवतां,पर भाषा सूं प्रीत ।
 घर दफ़्तर अर बारनै,निज भाषा ई बोल ।
 मायड भाषा नीं तजै,डांगर-पंछी-कीट ।
 मायड भाषा रै बिना,देस हुवै परदेस ।
 भाषा निज री बोलियो,पर भाषा नै छोड ।
 मायड भाषा भली घणी, ज्यूं व्है मीठी खांड ।
 जिण धरती पर बास है,भाषा उण री बोल ।
 मायड भाषा बेलियो,निज रो है सनमान ।
 राजस्थानी भाषा नै,जितरो मिलसी मान ।
 धन कमायां नीं मिलै,बो सांचो सनमान ।
 म्हे तो भाया मांगस्यां,सणै मान सनमान ।
 निज भाषा नै छोड कर,पर भाषा अपणाय ।
 भाषा आपणी शान है,भाषा ही है मान ।
 मायड भाषा मोवणी,ज्यूं मोत्यां रो हार ।
 जिण धरती पर जळमियो,भाषा उण री बोल ।
 हिन्दी म्हारो काळजियो,राजस्थानी स ज्यान ।
 राजस्थानी भाषा है,राजस्थान रै साथ ।
 मायड़ सारु मानता,चालो चालां ल्याण।
 जोग बणाया सांतरा,जोगेश्वर जी आण । ।
 दिल्ली बैठगी धारगै,मून कुजरबो धार ।
 हेलो मारां कान मेँ,आंखां खोलां जा'र । ।
 हक है जूनो मांगस्यां, जे चूकां तो मार ।
 दिल्ली डेरा घालस्यां,भेजै लेवो धार । ।
 माथा मांगै आज भी,राज चलावणहार ।
 माथा मांडो जाय नै,दिल्लड़ी रै दरबार । ।
 लोकराज मेँ भायला, माथां रो है मान ।
 जाय गिणाओ स्यान सूं. चोड़ा सीना ताण । ।
 भाषण छोडो भायलां,आसण मांडो जाय।
 अब जे आपां चूकग्या,लाज मरै ली माय । ।
 देव भौमिया धोक गै, हो ल्यो सारा साथ ।
 माथां सूं माथा भेळ,ले हाथां मेँ हाथ । ।
 झंडा डंडा छोड गै,छोड राज गो हेत ।
 दिल्ली चालो भाईड़ां,निज भाषा रै हेत । । 